CELEX: 62021TN0566
Language: ro
Date: 2021-09-07 00:00:00
Title: Cauza T-566/21: Acțiune introdusă la 7 septembrie 2021 – Steinbach International/Comisia

6.12.2021   
            
            
               RO
            
            
               Jurnalul Oficial al Uniunii Europene
            
            
               C 490/47
            
         
      Acțiune introdusă la 7 septembrie 2021 – Steinbach International/Comisia
      (Cauza T-566/21)
      (2021/C 490/57)
      Limba de procedură: germana
      
         Părțile
      
      
         Reclamantă: Steinbach International GmbH (Schwertberg, Austria) (reprezentant: J. Gesinn, avocat)
      
         Pârâtă: Comisia Europeană
      
         Concluziile
      
      Reclamanta solicită Tribunalului anularea Regulamentului de punere în aplicare (UE) 2021/957 al Comisiei din 31 mai 2021 privind clasificarea anumitor mărfuri în Nomenclatura combinată (JO 2021, L 211, p. 48).
      
         Motivele și principalele argumente
      
      În susținerea acțiunii, reclamanta invocă patru motive.
      
                  1.
               
               
                  Primul motiv: prin clasificarea saltelei gonflabile cu plasă la poziția 6306 90 00 din anexa I partea a 2-a din Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful vamal comun (JO 1987, L 256, p. 1, Ediție specială, 02/vol. 4, p. 3), pârâta ar fi modificat conținutul acestei poziții tarifare.
               
            
                  2.
               
               
                  Al doilea motiv: poziția 9506 din Nomenclatura combinată este o poziție în care poate fi înscrisă salteaua gonflabilă cu plasă, întrucât reprezintă un alt echipament pentru sporturi de apă și este direct comparabilă cu brasierele gonflabile, în privința cărora pârâta a decis deja că sunt mărfuri din cadrul poziției 9506 29 00. Nu ar fi hotărâtor aspectul dacă se practică o activitate sportivă cu salteaua gonflabilă cu plasă.
               
            
                  3.
               
               
                  Al treilea motiv: dacă se pornește de la premisa că salteaua gonflabilă cu plasă nu poate fi clasificată la poziția 9506 29 00 din Nomenclatura combinată, s-ar lua în considerare o clasificare la poziția 3926 9097 90 din Nomenclatura combinată (Alte articole din materiale plastice, fabricate din foi), întrucât pernele și brasierele gonflabile – însă nu și țesătura – sunt componente caracteristice.
               
            
                  4.
               
               
                  Al patrulea motiv: aprecierea globală s-a bazat doar pe utilizarea produsului. O apreciere globală ar trebui să țină seama de alte caracteristici, ceea ce ar determina ca salteaua gonflabilă cu plasă – a cărei clasificare este exclusă de la alte poziții luate în considerare – să fie clasificată la poziția 3926 9097 90 din Nomenclatura combinată. Aceasta nu ar putea fi clasificată drept articol de camping. Alternativ, poate fi luată în considerare o clasificare la poziția 9503 0095 90 din Nomenclatura combinată (Alte jucării din material plastic) dacă ar fi formulată ipoteza unei asemănări dintre salteaua gonflabilă cu plasă și saltelele gonflabile.